Δημήτριος Μάντζαρης

Ο Δημήτριος Μάντζαρης (1937 - 1989) ήταν Έλληνας δικηγόρος και πολιτικός, ο οποίος υπηρέτησε ως βουλευτής Τρικάλων.

 Βιογραφία 
Πατέρας του ήταν ο Αλέξανδρος Μάντζαρης. Σπούδασε νομικά και ήταν δικηγόρος. Εξελέγη για πρώτη φορά βουλευτής στις εκλογές του 1974 με την Ένωση Κέντρου- Νέες Δυνάμεις (μετονομασθείσα το 1976 σε ΕΔΗΚ), συγκεντρώνοντας 5.715 ψήφους. Στη συνέχεια εκλέχθηκε ξανά βουλευτής με το ΠΑΣΟΚ στις εκλογές του 1977, 1981 και του 1985.Κοινοβουλευτική θητεία Δημητρίου Μάντζαρη, δικτυακός τόπος Βουλής των Ελλήνων, ανακτήθηκε στις 23 Ιουλίου 2019.

Στις 4 Αυγούστου 1988 παραιτήθηκε από το βουλευτικό αξίωμα και τον αντικατέστησε στην έδρα ο Ιωάννης Καμπαγιάννης.

Πέθανε από καρδιακή προσβολή στις 27 Μαΐου 1989 σε ηλικία 52 ετών και κηδεύτηκε πάνδημα την επομένη από τον ιερό Μητροπολιτικό Ναό Αγίου Νικολάου Τρικάλων, με τον Τρικαλινό υφυπουργό Οικονομικών Χρήστο Οικονόμου να εκφωνεί επικήδειο."Τελευταίο αντίο στον Δ. Μάντζαρη", Τα Νέα, 29 Μαΐου 1989, σελ. 4. 

 Παραπομπές 

 Πηγές 


Κατηγορία:Βουλευτές Τρικάλων
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις